MS «Bruvik»

MS «Bruvik» ble levert fra Glommen Mekaniske Verksted A/S ved Fredrikstad og gikk i fjordafart i Nordhordland i 30 år. I 1979 ble hun solgt til Finland, men kjøpt tilbake til Hordaland i 1994. I dag eies fartøyet av Cruise-Service A/S, og drives med utgangspunkt fra basen i Langevåg i Møre og Romsdal. Båten leies ut til arrangement og offentlige turer. 

 Historie 
MS «Bruvik» var bygd i 1949 som en lokalrutebåt av sjøbuss-type som trafikkerte ruter i Nordhordland. Ved levering fra Glommens mek. Verksted var skipets tonnasje 291 bruttoregistertonn. Hovedmaskinen er en sekssylindret Callesen dieselmotor med oppgitt ytelse 810 hestekrefter (bhp), noe som gir en marsjfart på 16 knop. MS «Bruvik» var sertifisert for 280 passasjerer i lokalfart, men har senere fått sertifiseringen redusert til 153 personer. 

Som ny ble skipet benyttet av Indre Nordhordlands Dampbåtlag L/L. I 1974 skiftet selskapet navn til Bergen-Nordhordland Rutelag. 

I 1979 ble skipet solgt til Finland som turistskip. I 1989 ble MS «Bruvik» bygget om til restaurant-skip og fikk i tillegg installert sauna. I 1994 kjøpte det nye Indre Nordhordland Dampbåtlag a/s skipet tilbake til Hordaland som «Gamle Bruvik». Skipet ble brukt som turistbåt. Farten foregikk hovedsakelig i Hordaland, men også rundt hele Vestlandet. I 2018 kjøpte Cruise-Service A/S skipet, som leier det ut til arrangement. 

 Referanseliste 

 Eksterne lenker 




Kategori:Norske lokalbåter
Kategori:Indre Nordhordland Dampbåtlag
Kategori:Sjøfart i Vestland
Kategori:Skip fra 1949
Kategori:Skip bygget ved Glommen mekaniske verksted
Kategori:Artikler i sjøfart-prosjektet
Kategori:Norske kulturminner